РЕПУБЛИКА СРБИЈА

НАРОДНА СКУПШТИНА

Одбор за уставна питања

и законодавство

04 Број: 06-2/235-23

25. октобар 2023. године

Б е о г р а д

З А П И С Н И К

30. СЕДНИЦЕ ОДБОРА ЗА УСТАВНА ПИТАЊА И ЗАКОНОДАВСТВО

НАРОДНЕ СКУПШТИНЕ, ОДРЖАНЕ 23. ОКТОБРА 2023. ГОДИНЕ

Седница је почела у 8.08 часова.

Седницом је председавала Јелена Жарић Ковачевић, председник Одбора.

Седници су присуствовали чланови Одбора: Оља Петровић, Зоран Томић, Угљеша Мрдић, Милица Николић, Љубомир Марић, Жика Бујуклић, Дубравка Краљ и Сања Јефтић Бранковић.

Седници нису присуствовали чланови Одбора: Драган Вулић, Павле Грбовић, Љубинко Ђурковић, Владимир Гајић, Драган Николић, Небојша Цакић и Александар Оленик, нити њихови заменици.

Седници су присуствовали представници Министарства информисања и телекомуникација: Милица Ћатић, секретар министра и Министарства културе: Татјана Бојовић и Станко Благојевић.

Одбор је, на предлог председника, једногласно (девет за), утврдио следећи

**Д н е в н и р е д:**

1. Разматрање Предлогa закона о електронским медијима, који је поднела Влада (број 011-2032/23 од 20. октобра 2023. године), у начелу;

2. Разматрање Предлогa закона о јавном информисању и медијима, који је поднела Влада (број 011-2035/23 од 20. oктобра 2023. године), у начелу;

3. Разматрање Предлогa закона о потврђивању Споразума о слободној трговини између Владе Републике Србије и Владе Народне Републике Кине, који је поднела Влада (број 011-2025/23 од 20. октобра 2023. године);

4. Разматрање Предлогa закона о потврђивању Споразума о кинематографској копродукцији између Владе Републике Србије и Владе Републике Турске, који је поднела Влада (број 011-2033/23 од 20. октобар 2023. године);

5. Разматрање Предлогa закона о потврђивању Споразума између Владе Републике Србије и Владе Републике Турске о борби против недозвољене трговине културним добрима, који је поднела Влада (број 011-2034/23 од 20. октобра 2023. године);

6. Разматрање Предлогa закона о потврђивању Споразума о механизмима прехрамбене сигурности на Западном Балкану, који је поднела Влада (број 011-2036/23 од 20. октобра 2023. године);

7. Разматрање Предлогa закона о потврђивању Протокола од 30. новембра 1972. године са амандманима од 24. јуна 1982. године и 31. маја 1988. године, Конвенције о међународним изложбама потписане у Паризу 22. новембра 1928. године, измењене и допуњене протоколима од 10. маја 1948. године, 16. новембра 1966. године, 30. новембра 1972. године и амандманима од 24. јуна 1982. године и 31. маја 1988. године, који је поднела Влада (број 011-2037/23 од 20. октобра 2023. године);

8. Разматрање Предлогa закона о потврђивању Уговора о пријатељству и сарадњи у Југоисточној Азији, Протокола о изменама Уговора о пријатељству и сарадњи у Југоисточној Азији, Другог протокола о изменама Уговора о пријатељству и сарадњи у Југоисточној Азији и Трећег протокола о изменама Уговора о пријатељству и сарадњи у Југоисточној Азији, који је поднела Влада (број 011-2038/23 од 20. октобра 2023. године).

Након утврђивања дневног реда, Одбор је, једногласно (девет за), прихватио предлог председника Одбора да се, на основу члана 76. Пословника Народне скупштине, води заједнички начелни и јединствени претрес.

**Прва до Осме тачке дневног реда**

Није било дискусије.

Одбор је након обављеног заједничког начелног и јединственог претреса по свим тачкама дневног реда прешао на одлучивање по тачкама дневног реда:

1) Одбор је, једногласно (девет за), одлучио да је Предлог закона о електронским медијима, који је поднела Влада, у начелу, у складу са Уставом и правним системом Републике Србије;

2) Одбор је, једногласно (девет за), одлучио да је Предлог закона о јавном информисању и медијима, који је поднела Влада, у начелу, у складу са Уставом и правним системом Републике Србије;

3) Одбор је, једногласно (девет за), одлучио да је Предлог закона о потврђивању Споразума о слободној трговини између Владе Републике Србије и Владе Народне Републике Кине, који је поднела Влада, у складу са Уставом и правним системом Републике Србије;

4) Одбор је, једногласно (девет за), одлучио да је Предлог закона о потврђивању Споразума о кинематографској копродукцији између Владе Републике Србије и Владе Републике Турске, који је поднела Влада, у складу са Уставом и правним системом Републике Србије;

5) Одбор је, једногласно (девет за), одлучио да је Предлог закона о потврђивању Споразума између Владе Републике Србије и Владе Републике Турске о борби против недозвољене трговине културним добрима, који је поднела Влада, у складу са Уставом и правним системом Републике Србије;

6) Одбор је, једногласно (девет за), одлучио да је Предлог закона о потврђивању Споразума о механизмима прехрамбене сигурности на Западном Балкану, који је поднела Влада, у складу са Уставом и правним системом Републике Србије;

7) Одбор је, једногласно (девет за), одлучио да је Предлог закона о потврђивању Протокола од 30. новембра 1972. године са амандманима од 24. јуна 1982. године и 31. маја 1988. године, Конвенције о међународним изложбама потписане у Паризу 22. новембра 1928. године, измењене и допуњене протоколима од 10. маја 1948. године, 16. новембра 1966. године, 30. новембра 1972. године, и амандманима од 24. јуна 1982. године и 31. маја 1988. године, који је поднела Влада, у складу са Уставом и правним системом Републике Србије;

8) Одбор је, једногласно (девет за), одлучио да је Предлог закона о потврђивању Уговора о пријатељству и сарадњи у Југоисточној Азији, Протокола о изменама Уговора о пријатељству и сарадњи у Југоисточној Азији, Другог протокола о изменама Уговора о пријатељству и сарадњи у Југоисточној Азији и Трећег протокола о изменама Уговора о пријатељству и сарадњи у Југоисточној Азији, који је поднела Владa, у складу са Уставом и правним системом Републике Србије.

Одбор је, једногласно (девет за), одлучио да известилац Одбора на седници Народне скупштине по наведеним законима буде Јелена Жарић Ковачевић, председник Одбора.

Седница је завршена у 8.13 часова.

Саставни део записника чине стенографске белешке.

СЕКРЕТАР ПРЕДСЕДНИК

др Радоје Церовић Јелена Жарић Ковачевић